คือประจำเดือนมาล่าสุดวันที่ 8 กพ.ค่ะ เเละหลังจากนั้น ประมาณวันที่ 12 มีนา ไม่รู้เรียกมีเพศสัมพันธ์รึเปล่านะคะ เพราะ 1.ใส่ถุงยาง 2.ไม่ได้เอาเข้าลึกเพราะเจ็บมาก ครั้งเเรกน่ะค่ะ แต่ที่กังวลใจคือ เเฟนเอานิ้วมาสอดไม่ได้ลึกอีกเช่นเคยหลังจากที่เค้าเสร็จอะค่ะ เเต่เค้าก็เช็ดมือแล้วนะคะ และตอนนี้วันที่ 21 แล้วประจำเดือนยังไม่มาอีกด้วย แล้วเรามีอาการอยากอาเจียน อารมณ์แปรปรวน รู้สึกอ่อนไหวง่ายมาก หน้าอกขยาย ปัสสาวะบ่อยด้วยค่ะ แต่ไม่ได้ปัสสาวะเยอะ เราไปอ่านมาอาการคนท้องเเล้วมันตรงกับเราเยอะมาก เราเลยเป็นกังวลค่ะ รบกวนคุณตอบด้วยนะคะ ขอบค่ะ
สวัสดีค่ะ หากมีเพศสัมพันธ์ โดยการสอดใส่อวัยวะเพศเข้าสู่ช่องคลอด แต่ใส่ถุงยางอนามัย ถุงยางอนามัยก็จะช่วยป้องกันการตั้งครรภ์ได้ประมาณ 82%-98% แต่หากฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะส่วนการใช้นิ้วสอดใส่เข้าสู่ช่องคลอด หากนิ้วมีการเปื้อนน้ำอสุจิ แต่ได้เช็ดออกแล้ว อสุจิก็ไม่น่ามีหลงเหลืออยู่แล้ว ดังนั้น โอกาสในการตั้งครรภ์ก็ไม่น่ามีสำหรับการที่ประจำเดือนยังไม่มา ก็อาจเกิดจากสาเหตุต่างๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด เป็นต้นส่วนอาการต่างๆ คือ อยากอาเจียน อารมณ์แปรปรวน หน้าอกขยาย ปัสสาวะบ่อย อาจเป็นอาการก่อนการมีประจำเดือนมา หรือเกิดจากการมีความเครียด วิตกกังวลก็ได้ หากกังวลมาก แนะนำให้ตรวจหาการตั้งครรภ์ดู หากตรวจไม่พบ จะได้ไม่ต้องเครียด และให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ